Iulia Drunina
Iulia Drunina Res apud Vicidata repertae: Nativitas: 10 Maii 1924; Moscua Obitus: 20 Novembris 1991; Sovietsky Pisatel Patria: Unio Sovietica Familia Coniunx: Aleksei Kapler Iulia Vladimiri filia Drunina (Russice Юлия Владимировна Друнина, tr. Julija Vladimirovna Drunina; nata die 10 Maii 1924 Moscuae, mortem sibi conscivit die 21 Novembris 1991 in vico Sovetskij Pisatel' districtus Podolskensis regionis Moscuensis) fuit poetria Russica Sovietica. Iulia Drunina iam anno 1938 versus suos primo publicavit. Post Bellum Magnum Patrium, cuius particeps ipsa fuit, facta est auctrix nota versuum de bello illo (praesertim de quomodo bellum mulieres affecit). Etiam poemata de amore atque opera prosaica certa (e.g. librum autobiographicum) scripsit. In versibus ultimis poetriae anxietas eius cum reformationibus in Unione Sovietica (perestrojka) connecta videtur. Nonnullis signis laudis Sovieticis ornata, Drunina anno 1990 legata Consilii Supremi Unionis Sovieticae facta est. Asteroides 3804 Drunina in eius honorem vocatur.